cyanic-selkie/wikianc huggingface dataset:
Curious
הופעות חיות
ב-26 ביולי 2018, קיוקו ביצעה את השיר בהופעה מיוחדת באצטדיון ג'ילט במהלך סבב ההופעת Taylor Swift's Reputation Stadium Tour של הזמרת האמריקאית, טיילור סוויפט. אילנה קפלן, מלוס אנג'לס טיימס, כתבה שהדואט הצביע על הצמיחה של קיוקו כידוענית.
קיוקו ביצעה את השיר בסיבוב ההופעות הרביעי שלה, Expectations Tour. בסיקור הופעתה של קיוקו ב-O2 Academy Islington, לואיס קורנר, מגיי טיימס, ציין כי "Curious" הוא שיר עליו "היא מתקדמת למצב סופרסטאר מלא", ותיאר את השיר כ-"דוגמה נוצצת לכל מה שאנחנו אוהבים במוזיקת פופ." סופי פרי, מסטרנד מגזין, כתבה כי קיוקו "נתנה את כל מה שהיה לה בכל צעד ריקוד וליריקה, כשהאנרגיה של הקהל הגיב פי עשרה". ג'מה סמווייז, מהאיבנינג סטנדרט, אמרה כי הזמרת "במיטבה שמרה על קלישאות הרוק במרחק זרוע", וציינה את "Curious" כדוגמה לכך.
פררפטילה
פררפטילה (שם מדעי: Parareptilia; מילולית: "לצד הזוחלים") היא קבוצה קדומה של זוחלים פרימיטיביים מקבוצת הזאורופסידה שאינם השתייכו לדיאפסידים והתפתחו במקביל לזוחלים המוכרים. הקבוצה התפתחה במשך הקרבון הפנסילבני מלפני 306 מיליון שנה והתקיימה עד לסוף הטריאס שלפני 201.3 מיליון שנה מזמננו. הם שגשגו במהלך הפרם אך רק מעטים מהם שרדו את הכחדת פרם-טריאס ואף אחד מהם לא שרד עד לתור היורה. לקבוצה זו נכללים מינים רבים מהקבוצה שהתבטלה אנאפסידה.
בשנות ה-90 הניחו שהצבים התפתחו מקבוצה זו, כך שהיא מעולם לא נכחדה ואולם רוב הדעות היום מניחות שהצבים התפתחו מהקבוצה טסטודינטה.
מאפיינים
בני הקבוצה היו בעלי חלל גוף רחב ודחוס ורובם היו בעלי ארבע רגליים, אם כי חלקם היו דו-רגליים כמו ה-Eudibamus שאף היה ראשון הזוחלים הדו-רגליים. המזוזאורוס היה הזוחל הימי הראשון הידוע, הקבוצה Pareiasauroidea הכילה את ראשוני הזוחלים ההרביוורים כמו הסקוטוזאורוס והאלגיניה והמשפחה Nycteroleteridae הייתה הראשונה בעלת שמיעה פנימית מתקדמת.
לאנגה
לאנגה (באיטלקית: Langhe, בניב הפיימונטי Langa) הוא אזור גבעות היסטורי בחבל פיימונטה באיטליה, מדרום ומזרח לנהר טנארו ומחולק כיום בין המחוזות קונאו ואסטי. גובל עם ליגוריה וכן עם אזורים אחרים של פיימונטה - דהיינו מונפראטו ורוארו. האזור מפורסם בייצור יינות (ברולו, ברברסקו וכו') וגבינות ובכמהין הגדלים בו, בעיקר הכמהין הלבנים של אלבה. הוא מתואר בכתבי הסופרים בפה פנוליו (Beppe Fenoglio) וצ'זארה פבזה, בני המקום, ילידי סנטו סטפנו בלבו. ב-22 ביוני 2014 נרשמו חלק מהכרים של לאנגה ברשימת המורשת העולמית של אונסק"ו תחת השם נוף הכרמים של פיימונטה: לאנגה-רוארו ומונפראטו. בגאולוגיה התקופה הלאנגית של העידן המיוקן נקראה לפי אזור לאנגה.
פרט לנהר טנארו חוצים אותו נהרות נוספים כמו בלבו, בורמידה דגי מילזימו ובורמידה די ספיניו שמחלקים אותו לתת-אזורים:
הר פירמיד (הרי צ'רצ'יל)
הר פירמיד (באנגלית: Pyramid Mountain) הוא הר בהרי צ'רצ'יל בשטח חסות רוס שבאנטארקטיקה.
גובהו של ההר 2,810 מטרים מעל פני הים.
להר צורת פירמידה.
ההר ממוקם 6 קילומטרים מצפון להר אלברט מארקהאם.
הקהילה היהודית בדובאי
הקהילה היהודית בדובאי (או: המרכז הקהילתי היהודי של איחוד האמירויות, באנגלית: The Jewish Community Center of UAE) היא קהילה יהודית בראשות הרב לוי דוכמן ונשיאת הקהילה סולי וולף.
מרכז הקהילה היהודית, ה-JCC, השוכן בשכונת אל-ואסל, נותן שירות לקהילה ולתיירים ב-13 שפות שונות.
נכון לשנת 2022 הקהילה מונה כ-4,000 חברים, מתוכם כ-1,000 ישראלים יורדים.
היסטוריה
מאז הקמת איחוד האמירויות הערביות ב-1971, הייתה קיימת במדינה קהילה יהודית קטנה. עם זאת, בשל היחסים הפוליטיים המורכבים בין ישראל ואיחוד האמירויות, חיי הקהילה התנהלו בעיקר בצנעה. עם שיפור היחסים בין ישראל לאיחוד האמירויות במסגרת הסכמי אברהם, חל שיפור ביחסי השלטון המקומי עם הקהילה היהודית ונוספו תפילות לרווחת ממשלת האמירויות והכוחות המזוינים שלה.
בינואר 2022, ציינה הקהילה היהודית שנה להקמת המרכז החינוכי היהודי, באירוע נטיעות עם קרן קיימת לישראל
בית כנסת
הקהילה מונהגת בידי הרב לוי דוכמן. התפילה בשבת כוללת ברכה מיוחדת לנשיא איחוד האמירויות הערביות השייח מוחמד בן זאיד אאל נהיאן וכן לשאר שליטי איחוד האמירויות.
אוכל כשר
שחיטה מקומית מספקת כ-1,000 עופות כשרים בכל שבוע.
בעקבות הסכם הנורמליזציה, פתח הרב דוכמן מסעדה יוקרתית כשרה בבורג' ח'ליפה בדובאי, המגישה מאכלים ים תיכוניים ויין ומעוצבת ב"עיצוב אסייתי מלוטש".
Act. 7
'''Act. 7''' הוא המיני-אלבום השביעי והאחרון של להקת בנות הקיי-פופ הקוריאנית 4Minute. המיני-אלבום יצא לאור ב-1 בפברואר 2016, על ידי חברות התקליטים קיוב אנטרטיינמנט ויוניברסל מיוזיק גרופ. מתוך המיני-אלבום יצאו שני הסינגלים: "Hate" ו-"Canvas".
המיני-אלבום הגיע למקום השני במצעד האלבומים של קוריאה הדרומית.
רקע
ב-1 בפברואר 2016, יום צאתו של המיני-אלבום, יצא מתוכו הסינגל הראשון מתוכו "Hate". השיר הגיע למקום ה-13 במצעד השירים של קוריאה הדרומית, ולמקום השני במצעד שירי העולם הדיגיטליים של בילבורד. השיר נמכר בלמעלה מ-260,000 עותקים בקוריאה הדרומית בלבד.
בנוסף לכך, נמכר המיני-אלבום בלמעלה מ-20,589 עותקים בקוריאה הדרומית, ובלמעלה מ-257 עותקים ביפן.
חזית אוריול
חזית אוריול (ברוסית: Орловский фронт) הייתה חזית, קצרת ימים של הצבא האדום אשר התקיימה במהלך מלחמת העולם השנייה.
היסטוריה
ב-24 במרץ הורה הסטבקה לפרק את חזית קורסק, ולהקים את חזית אוריול. וב-27 במרץ פורקה החזית בפועל. הארמייה ה-60 הועברה להחזית המרכזית, הארמייה ה-38 לחזית וורונז'. חזית אוריול קיבלה את ארמיית האוויר ה-38, וכן את המטה של חזית קורסק. מפקדה של חזית קורסק, מקס רייטר מונה למפקד חזית אוריול, אשר קיבלה גם את הארמייה ה-61 מהחזית המערבית ואת הארמייה ה-28 מהחזית המרכזית. החזית החדשה לא האריכה ימים, ועוד באותו החודש שונה שמה לחזית בריאנסק.
אלון שוטקי
אלון שוטקי (שם מדעי: Quercus schottkyana, לשעבר Cyclobalanopsis glaucoides, בכתב סיני 滇青冈, בפין-יין: Diān qīnggāng), הוא מין צמח השייך לסוג אלון. זהו עץ ירוק-עד שגובהו 20 מטרים, הגדל ברפובליקה העממית של סין.
תיאור
אלון שוטקי הוא עץ ירוק-עד שגובהו 20 מטרים. הענפים בגוון ירוק-אפרפר מכוסים בפלומה כשהם צעירים, חלקים מאוחר יותר.
גון פטוטרת העלים הוא צהוב ואורכה 0.5–2 מילימטרים. הטרף סגלגל מוארך עד דמוי רומח הפוך. אורכו 5–12 סנטימטרים, ורוחבו 2–5 סנטימטרים, והוא בעל מרקם עור. גונו ירוק אפרפר בחלק העליון וירוק כחלחל בחלקו התחתון. בסיס העלה דמוי יתד עד מעט מעוגל, וקצה העלה מחודד. שולי העלים משוננים בשני שלישים החלק העליון. העורק המרכזי בולט בחלק העליון ושקוע בחלק התחתון. בכל צד יש בין 8 ל-12 עורקים משניים המתחברים לעורק המרכזי.
התפרחת הנקבית באורך 1.5–2 סנטימטרים. הכוללת 8–14 פרחים, אבל רק אחד או שניים יתפתחו לפרי. הספלול בצורת קערה. ממדיו 6–8 × 8–12 מילימטרים, כשהוא מכסה בין שליש לחצי מהבלוט. מבחוץ מכוסה בשערות חומות בהירות, מבפנים מכוסה בשערות עדינות בגוון חום בהיר. הבלוט נטול פלומה, סגלגל עד ביצתי, וממדיו 1–1.4 × 0.7–1 סנטימטרים. עונת הפריחה היא במאי הבלוט מבשיל באוקטובר.
תפוצה
הצמח גדל ביערות עצים רחבי עלים בגובה בין 1,500 ל-2,500 מטרים מעל גובה פני הים במחוזות סין העממית גוויג'ואו, סצ'ואן ויונאן.
טקסונומיה
את השם המדעי הראשון שקיבל הצמח, Cyclobalanopsis glaucoides, העניק הבוטנאי הגרמני ארנסט מקס שוטקי (Ernst Max Schottky; 1888–1915) ב-1912. מכיוון שהתברר שהעץ שייך לסוג אלון העביר ב-1916 הבוטנאי היפני ג'ן-איצ'י קוידזומי (小泉 源; 1883–1953) את העץ לשם המדעי Quercus glaucoides. אלא שהשם Quercus glaucoides כבר היה תפוס מ-1843 למין אלון מקסיקני, ולכן שונה השם שוב והנציח את הבוטנאי שנתן את השם המדעי הראשון.
הבוטנאי הרוסי יורי מניצקי (Меницкий, Юрий Леонардович; 1937–2001) טען ב-1976 שמין זה הוא בפועל תת-מין והציע את השם המדעי Quercus glauca subsp. Schottkyana.
אפרים ארדיט
הרב אפרים ארדיט (1700–1786) היה רבה של אזמיר שבטורקיה ומחבר ספר מטה אפרים.
ביוגרפיה
נולד באזמיר בשנת הת"ס (1700) לרבי אברהם. עסק במסחר, אך במהרה פנה לעסק התורה ולמד בישיבה מישיבות העיר, שם נתעלה בתורה עד שנהיה לרבה של העיר. באזמיר נמצאו בתקופתו כתבי יד רבים של ראשונים, וביניהם עליות דרבנו יונה, עליהם העיר הערות, אשר נוסף לספר שיטה מקובצת לרבי בצלאל אשכנזי על ידי צאצאו של הרב אפרים, הרב יצחק נוניש בילמונטי שמצא את הכתבים בבית "מרן זקני".
החיד"א כותב עליו:
הספידוהו רבי יצחק מאיו, בספרו דרכי הי"ם, ובן אחיו, רבי אברהם ארדיט
ספרו
מטה אפרים (שאלוניקי תקנ"א) - חידושים על משנה תורה לרמב"ם, תשובות ודרשות וכן חידושים על הרמב"ם גם מאחיו, רבי אברהם. לספר הסכמה מאת רבי חיים מודעי. הספר נסדר לדפוס על ידי רבי יצחק ארדיט, מחבר ספר יקר הערך, שהדפיס בסוף הספר את מהדורא בתרא של חלק אורח חיים מספר יד אהרן לסבו, רבי אהרן אלפנדרי.
חוקי הצמיחה של קלדור
חוקי הצמיחה של קלדור (באנגלית: Kaldor's growth laws) הם סדרה של שלושה חוקים המתייחסים לסיבה של צמיחה כלכלית.
שלושת החוקים
בהסתכלות על מדינות העולם כיום ולאורך זמן, מיקלוש (ניקולס) קלדור ציין מתאם גבוה בין רמת החיים לבין חלק המשאבים המוקדשים לפעילות תעשייתית, לפחות עד לרמה מסוימת של הכנסה. רק ניו זילנד, אוסטרליה וקנדה התעשרו תוך הסתמכות בעיקר על חקלאות. הוא הציע שלושה חוקים לקביעות אמפיריות אלה:
דגשים נוספים
הכלכלן טוני ת'ירוול (Tony Thirlwall) מאוניברסיטת קנט (2003, עמוד 123–124) מדווח גם על הדגשים של קלדור על שלוש הצעות "בנות" שחשוב גם אותם לקחת בחשבון והם:
זיכרונות על שרלוק הולמס (סדרת טלוויזיה)
זיכרונות על שרלוק הולמס (ברוסית: Воспомина́ния о Ше́рлоке Хо́лмсе) היא סדרת טלוויזיה בת 13 פרקים המבוססת על יצירותיו של ארתור קונאן דויל. סדרת הטלוויזיה מספרת על חייו האישיים של הסופר הבריטי המפורסם ארתור קונאן דויל, כמו גם על הדמות שיצר, שרלוק הולמס. שידור פרק הבכורה נערך באפריל 2000 ברשת ORT (כיום - הערוץ הראשון).
סביב הסדרה ניטשה מחלוקת בדבר הבעלות על זכויות ההפקה והקרנה של הסדרה והסדרה הוקרנה פעם אחת בלבד מ-3 באפריל עד 21 באפריל 2000. לאחר מכן שודרו גרסאות מקוצרות יותר בשנים 2006, 2011 ומאז הסדרה נגנזה.
Díganle
Díganle הוא שיר שהוקלט על ידי הזמרת-יוצרת האמריקאית לזלי גרייס והזמרת-יוצרת האמריקאית בקי ג'י. השיר יצא לאור ב-28 בספטמבר 2017, על ידי חברת התקליטים סוני מיוזיק לטין, כסינגל שלא מתוך אלבום. גרייס כתבה את השיר ביחד עם ג'י ופזמונאים נוספים. רמיקס רשמי בהשתתפות CNCO יצא לאור ב-17 באוגוסט 2018.
זיכרונות על שרלוק הולמס (סדרת טלוויזיה)
עלילה
ארתור קונן דויל הוא סופר מצליח ורופא טוב. הוא שמח לגור בבית הגדול שלו, עם אשתו וילדיו. הדבר היחיד שמרגיז אותו הוא שספריו על שרלוק הולמס פופולריים יותר מכולם. אך דויל רואה בשרלוק הולמס את העבודה הגרועה ביותר שלו. בעבודה על הסיפורים הוא נעזר בסוכן הספרותי מר ווד, שמכין אוסף יום נישואין של סיפורים על שרלוק הולמס ערב המאה העשרים. המשרתת הצעירה אנה קיו עוסקת בעבודות הבית ולא אוהבת את ווד בגלוי. סר ארתור קונאן דויל מקבל דואר רב מדי יום, שלא מופנה אליו, אלא לשרלוק הולמס. ואז יום אחד מכתב מגיע עם בקשה לעזרתו של ההודי הבריטי ג'ורג' אדאלג'י, שטוען כי הוא מואשם באופן לא הוגן ברצח אכזרי של פוני של מישהו אחר. קונאן דויל מחליט לחקור.
Díganle
השיר הגיע למקום השמיני במצעד השירים הלטיניים הדיגיטליים המסחריים.
זיכרונות על שרלוק הולמס (סדרת טלוויזיה)
עלילה
החיים מציגים לדויל הפתעות לא נעימות: אשתו חולה קשה, ובאופן בלתי צפוי לכולם נפטרת בייסורים נוראיים. דויל שבור הלב מחליט להתמודד עם הולמס השנוא לנצח וכותב סיפור על מותו. באופן לא צפוי לדויל, ווד עוזב מיד לאחר כתיבת הסיפור. עד מהרה, בפגישה עם מלך בריטניה, דויל אומר שהוא יכתוב המשך לסיפור, שם הולמס חוזר בריא ושלם.
Díganle
רקע וכתיבה
השיר נכתב על ידי לזלי גרייס, מרקו מאסיס, פרנק סנטופימיו, סזאר רומן, בקי ג'י ואלחנדרו מונטנר והופק על ידי טייני. לאחר יציאת הסינגל, "Nada de Amor", החליטה גרייס לשתף פעולה עם ג'י בדואט שאת שמו, "Díganle" פרסמה בהמשך. השתיים שיתפו פעולה ברמיקס לשיר, "", של מאו וריקי משנת 2018.
זיכרונות על שרלוק הולמס (סדרת טלוויזיה)
עלילה
במקביל לכך, מעת לעת מוצגות הרפתקאותיו של שרלוק הולמס, המתרחשות כביכול בדמיונם של דויל, ווד וקיו.
Díganle
רקע וכתיבה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.
וידאו קליפ
הווידאו קליפ הרשמי של השיר פורסם ב-29 בספטמבר 2017, ביום יציאתו כסינגל. בתחילת הקליפ, ניתן לשמוע ולראות סופת רעמים וברקים כאשר גשם יורד בחוץ. בהמשך לכך, ניתן לראות את גרייס מתחילה לבצע את השיר ולאחר מכן, את ג'י מצטרפת אליה. הקליפ של הרמיקס יצא לאור ב-17 באוגוסט 2018.
פרנץ ראקוש
פרנץ ראקוש (בהונגרית: Rákos Ferenc; פיזשדיארמט, 4 במרץ 1893 – בודפשט, 24 באפריל 1963) היה עורך דין יהודי-הונגרי, דוקטור במדעי המשפטים (1952), עיתונאי, מתרגם ותחילה המפקד הלאומי של המשמר האדום בתקופת הרפובליקה הסובייטית ההונגרית (המשמר האדום היה סוכנות רבת עוצמה לאכיפת החוק שפעלה תחת הרפובליקה הסובייטית ההונגרית. היא הוקמה על ידי צו מ-26 במרץ 1919, והשתלט על תפקידי הז'נדרמריה, המשטרה, משמר הגבול ומשטרת המכס והכספים).
Díganle
וידאו קליפ
נכון לאפריל 2022, מונה הצפיות של הקליפים עומד על למעלה מ-445 מיליון צפיות.
פרנץ ראקוש
ביוגרפיה
פרנץ ראקוש נולד במשפחה יהודית. מגיל 17 היה מעורב בעבודת המפלגה הסוציאל-דמוקרטית ההונגרית (MSZDP) ובשנת 1911 הפך לחבר בחוג גלילאו. הוא קיבל את הדוקטורט שלו במשפטים בשנת 1916, נלחם במלחמת העולם הראשונה, ובשנת 1918 הפך לאחד מנשיאי מועצת העובדים של העיר קישפשט. הוא הצטרף למפלגת הקומוניסטים של הונגריה (KMP), שנוסד ב-24 בנובמבר 1918, והפך לחבר בוועד המרכזי (השני) הבלתי חוקי של המפלגה (שפעל מ-20 בפברואר 1919). בתקופת הרפובליקה הסובייטית ההונגרית היה תחילה מפקד המשמר האדום כאמור, אחר כך נשיא בית המשפט המהפכני בבודפשט ומאוחר יותר נשיא בית הדין המהפכני הצבאי. הוא נבחר גם על ידי האספה הלאומית של המועצות כחבר בוועדת הניהול המרכזית של הרפובליקה.
לאחר נפילת הרפובליקה ברח לאוסטריה בתחילת אוגוסט 1919. הוא הוגלה עד 1921, אך לא שב להונגריה, אלא עבד כעיתונאי בפראג ובווינה. משנת 1925 עבד בברית המועצות כראש המחלקה של "הסיוע האדום הבינלאומי" ולאחר מכן כראש האינטוריסט (סוכנות הנסיעות הממשלתית הסובייטית). בשנים 1938–1946 שהה במחנה מעצר. שנתיים אחרי ששוחרר מהמחנה הורשה לחזור הביתה להונגריה. משנת 1951 היה מנהל "בית ההוצאה לאור ההונגרי החדש" במשך חמש שנים, משנת 1956 היה ראש המחלקה הפוליטית בפרקליטות הכללית עד לפרישתו בשנת 1960.
ראקוש כתב מחקרים רבים במשפטים ותירגם יצירות ספרות יפה להונגרית, בעיקר מרוסית, כגון את יצירתו של ניקולאי צ'רנישבסקי "מה עלינו לעשות?".
חזית קרליה
חזית קרליה (ברוסית: Каре́льский фронт) הייתה חזית, של הצבא האדום שלחמה במלחמת העולם השנייה.
היסטוריה
החזית הוקמה ב-23 באוגוסט 1941, בעקבות פיצולה של החזית הצפונית לחזית לנינגרד וחזית קרליה. כמפקדה הראשון של החזית מונה ולריאן פרולוב, והיא הגנה על הגזרה בין ימת לדוגה והנהר סוויר עד לאוקיינוס הקרח הצפוני באזור מורמנסק. החזית השתתפה במלחמת ההמשך והשתתפה בקרבות כנגד צבא פינלנד והוורמאכט. ב-1944 השתתפה החזית יחד עם חזית לנינגרד בהתקפה הסופית על פינלנד, שהובילה לכיבוש שטח גדול יחסית של 100 ק"מ. המתקפה נבלמה בסופו של דבר מבלי שהסובייטים הצליחו לכבוש את פינלנד עצמה, אולם ב-19 בספטמבר של אותה שנה נאלצו הפינים לחתום על חוזה שלום. באוקטובר ניהלה החזית את מבצע פטאסמו-קירקינס לכדה חלק מצפון פינלנד וממחוז פינמרק בנורווגיה. ב-15 בנובמבר של אותה שנה פורקה החזית, וחייליה נשלחו למזרח הרחוק הרוסי והיוו מאוחר יותר את הבסיס ליצירת חזית המזרח הרחוק הראשונה.
Fruit (אלבום)
Fruit הוא אלבום הבכורה של הלהקה הדנית The Asteroids Galaxy Tour. הוא יצא לאור ב-21 בספטמבר 2009 באירופה וב-27 באוקטובר 2009 בארצות הברית.
איוון בוסקי
איוון פרדריק בוסקי (נולד ב-6 במרץ 1937) הוא סוחר מניות לשעבר אמריקאי, שלקח חלק בשערוריית מידע פנים בבורסה לניירות ערך בניו יורק שהתרחשה בארצות הברית באמצע שנות ה-80 של המאה ה-20.
ראשית חייו וחינוך
בוסקי נולד למשפחה יהודית בדטרויט שבבעלותה היו מספר מעדניות וברים בעיר. לאחר סיום תיכון ממפורד בדטרויט הוא לקח מספר קורסים באוניברסיטת מזרח מישיגן ובאוניברסיטת מישיגן. למרות שהיה חסר תואר ראשון, הוא התקבל למכללה האקדמית למשפטים בה סיים את לימודיו בשנת 1965. בשנת 1980, הוא שימש כמורה מן החוץ באוניברסיטת קולומביה בבית הספר למנהל עסקים ובאוניברסיטת ניו יורק בבית הספר למנהל עסקים.
ב-1962, הוא נישא לסימה סילברסטיין, בתו של איל נדל"ן שבין נכסיו כלל מלון בוורלי הילס בקליפורניה. אחרי מות גיסו, בוסקי וסימה זכו בבעלות על המלון בתום קרב משפטי מול אחייה של סימה.
קריירה
ב-1966, בוסקי ואשתו עברה לניו יורק, שם עבד במספר חברות השקעה. ב-1975 פתח חברה משלו - איוון פ בוסקי & קומפני עם $700,000 (שווה ערך ל $ 3.1 מיליון ב- 2015 ) מכספי משפחתה של אשתו. עד 1986, בוסקי צבר הון של יותר מ-200 מיליון דולר על ידי הימור על השתלטויות תאגדיות עוינות ו-$136 מיליון דולר ממכירת מלון בוורלי הילס. בוסקי אף הופיע על השער של טיים מגזין ב-1 בדצמבר 1986.
ב-1987, קבוצה של שותפים תבעו את בוסקי על מה שהם טענו כהטעיית מסמכי שותפות. הוועדה לניירות ערך ולבורסות חקרה אותו על ביצוע השקעות על סמך עצות שהתקבלו מיודעי דבר בתאגידים. על סמך מידע זה הוא ביצע רכישת מניות רבות מספר ימים לפני שהתאגיד הודיע השתלטות, וכך קצר רווחים רבים.
על אף שמידע פנימי מסוג זה היה לא חוקי, האיסור כמעט ולא נאכף עד שבוסקי הועמד לדין. בוסקי שיתף פעולה עם הרשות לניירות ערך ומסר מידע על משקיעים אחרים, כולל מידע שהוביל לתיק נגד מייקל מילקן. כחלק מהסדר טיעון, על בוסקי הוטל מאסר של 3 וחצי שנים וכן קנס של $100 מיליון. הוא שוחרר לאחר שנתיים ונאסר עליו לעסוק בניירות ערך.
בוסקי, לא הצליח לשקם לחלוטין את המוניטין שלו לאחר ההרשעה. הוא אימץ וחיזק את יהדותו ואף לקח שיעורים בבית המדרש לרבנים באמריקה.
חיים אישיים
ב-1991, הוא התגרש מאשתו והיא הסכימה לשלם לו כ-23 מיליון דולר ו-180,000 דולר בשנה לכל החיים. לזוג ארבעה ילדים.
מרי פיטרס (פוליטיקאית)
'''מרי א. פיטרס (באנגלית: Mary E. Peters'''; נולדה ב-4 בדצמבר 1948) היא אשת ציבור אמריקאית, שכיהנה כמזכירת התחבורה של ארצות הברית בממשלו של הנשיא ג'ורג' ווקר בוש בשנים 2006–2009. היא האישה השנייה בתפקיד זה אחרי אליזבת דול.
ביוגרפיה
פיטרס נולדה בפאוריה שבמדינת אריזונה. היא קיבלה תואר ראשון מאוניברסיטת פיניקס ואף למדה בבית הספר לממשל ע"ש ג'ון פיצג'רלד קנדי באוניברסיטת הרווארד. כאשר הייתה בת שש התגרשו הוריה. אביה גידל את מרי ושלושת אחיה בפיניקס. ב-1985 הצטרפה פיטרס אל מחלקת התחבורה של מדינת אריזונה, וב-1998 מונתה למנהלת המחלקה בידי מושלת המדינה ג'יין הול.
לאחר כניסתו לתפקיד של מושל טקסס ג'ורג' ווקר בוש לנשיא ארצות הברית ב-2001, עזבה פיטרס את אריזונה לוושינגטון הבירה לשם מינויה לנציבת מִנהל הכבישים הפדרלי (Federal Highway Administration). היא כיהנה בתפקיד זה 2005.
ב-2005 החלו השערות כי פיטרס עשויה להתמודד לתפקיד מושלת אריזונה בבחירות 2006. עם זאת, באותה העת אמרה פיטרס כי על אף אמונתה כי לדעתה היא תהא מועמדת מובילה ושהיא זכאית להתמודד למשרה חרף העובדה שהיא חיה ורשומה בפנקס הבוחרים של מדינת וירג'יניה, שאלות על אודות זכאותה להתמודד בבחירות באריזונה יעיבו על המירוץ. גם בבחירות 2010 עלה שמה כמועמדת פוטנציאלית, אך במקום זאת שימשה כיושבת ראש משותפת של מטה הבחירות של המושלת המכהנת ג'ן ברואר (ביחד עם התובע הכללי של אריזונה לשעבר גרנט וודס).
ב-5 בספטמבר 2006 הכריז הנשיא בוש כי פיטרס עתידה להחליף את נורמן מינטה כמזכירת התחבורה של ארצות הברית. מינויה אושר ב-6 בספטמבר בידי הסנאט של ארצות הברית. באותה השנה מינה בוש את פיטרס לסגנית יו"ר המועצה הלאומית למדיניות ותעבורת הובלה בשטח. היא התפטרה מתפקידה כמזכירת התחבורה עם הבחירות לנשיאות ארצות הברית 2008 והיבחרו של הסנאטור ברק אובמה לנשיאות. היא הוחלפה בידי ריי להוד ב-22 בינואר 2009.
פיטרס סברה כי קופת מערכת הכבישים המהירים הלאומית תתרוקן בתוך עשור אם לא יתבצעו בה שינויים מהותיים, ובמקום להעלות מיסים, על מדינות מסוימות להחכיר כבישי אגרה לתאגידים פרטיים. כמזכירת התחבורה, קבעה פיטרס כי כלבים, חתולים, חזירים ואפילו קופים נחשבים כחיות לתמיכה רגשית, ועל כן ניתן לאפשר להן לעלות לטיסות מסחריות בתא הנוסעים.
ב-1965, בגיל 17, נישאה לטרי פיטרס, נחת אמריקאי. לה ולטרי שלושה ילדים יחד. ב-2013 הורשע טרי בהתעללות מינית בילדה בת שבע, והוא נידון לארבע עשרה שנות מאסר. פיטרס כיום היא יועצת תחבורה לארגוני הנדסה ותכנון לאומיים.
ישראלים נעדרים שנכנסו לרצועת עזה
ישראלים נעדרים שנכנסו לרצועת עזה הם מספר אזרחי ישראל שנכנסו בזמנים שונים לרצועת עזה ולא ידוע מה עלה בגורלם. כיום מספרם עומד על ארבעה:
אברה מנגיסטו
ב-7 בספטמבר 2014 חצה אברה מנגיסטו תושב אשקלון בן 28 בעל לקות נפשית את גדר המערכת סביב רצועת עזה. למנגיסטו יש רקע של היעדרויות מביתו. בעבר דיווחה משפחתו על שלושה מקרים שבהם יצא מהבית ולא שב. לטענת אמו, היא ביקשה מספר פעמים מהרשויות שיעזרו לה להתמודד עם מצבו הנפשי של בנה, אך ללא הועיל.
צ'ארלס פלין
צ'ארלס פלין (באנגלית: Charles A. Flynn, נולד ב-19 באוקטובר 1963) הוא קצין בדרגת גנרל בצבא ארצות הברית המכהן כמפקד כוחות הצבא בפיקוד האינדו-פסיפי.
ישראלים נעדרים שנכנסו לרצועת עזה
אברה מנגיסטו
באותו יום צעד מנגיסטו מביתו באשקלון עד למתקן תחנת הכוח רוטנברג. בקרבת חוף זיקים קפץ מעל לגדר ועבר לרצועת עזה. לאחר מכן התיישב בנינוחות בקרב דייגים עזתיים. כוח צה"ל הגיע למקום רק לאחר כ־40 דקות, מכיוון שסבר שלא מדובר באזרח ישראל.
צ'ארלס פלין
ביוגרפיה
פלין נולד במידלטאון שברוד איילנד, אחד מתשעה ילדים של הלן וצ'ארלס פרנסיס פלין. אביו שירת שנים רבות כאיש קבע בצבא ואחיו הגדול הוא מייקל פלין. הוא בעל תואר ראשון בהצטיינות במנהל עסקים מאוניברסיטת רוד איילנד בה למד במסגרת תוכנית הכשרת הקצונה של צבא ארצות הברית.
סיים קורס קציני חי"ר ושירת כמפקד מחלקה וסגן מפקד פלוגה ברגימנט החי"ר השלישי. שירת כקצין לוגיסטי בגדוד הרביעי של רגימנט הצנחנים ה-325 המשתייך לדיוויזיה המוטסת ה-82 בתקופת מלחמת המפרץ ושימש מפקד פלוגה בגדוד במהלך במאמצי הסיוע בעקבות הוריקן אנדרו ב-1992. שירת כקצין כוח אדם ועוזר קצין מבצעים בגדוד השני של רגימנט הריינג'רס ה-75, והשתתף עמו ב"מבצע השבת הדמוקרטיה" בהאיטי. שירת כקצין המבצעים בגדוד הראשון של רגימנט החי"ר ה-27 וקצין המבצעים של החטיבה השנייה בדיוויזיית החי"ר ה-25 המוצבת בהוואי.
ישראלים נעדרים שנכנסו לרצועת עזה
אברה מנגיסטו
השב"כ, גורמי ביטחון נוספים וכן משרד החוץ פועלים להשיבו. תחילה הוחלט שלא לפרסם את הפרשה כדי שלא לפגוע במאמצי ההשבה, ובהמשך הותר עניינו לפרסום ב־9 ביולי 2015.
צ'ארלס פלין
ביוגרפיה
במאי 2002 מונה למפקד הגדוד השני ברגימנט הצנחנים ה-504 והשתתף עמו במלחמת אפגניסטן ובמלחמת עיראק. שימש עוזר קצין אג"ם של הדיוויזיה המוטסת ה-82. בשנים 2006–2008 על צוות הקרב החטיבתי הראשון (על בסיס רגימנט הצנחנים ה-504) של הדיוויזיה המוטסת ה-82 בעת שהוצב בעיראק. שימש עוזר למנהל המטות המשולבים, וביוני 2009 מונה לעוזרו של מפקד כוח הסיוע הביטחוני הבינלאומי באפגניסטן. בספטמבר 2010 מונה למפקד מרכז המצוינות לפיקוד המשימה בפיקוד האימונים וההדרכה של הצבא ובמהלך ביצוע תפקיד זה הועלה לדרגת בריגדיר גנרל. באוגוסט 2011 מונה לממלא מקום מפקד מרכז האימונים המשולב של הפיקוד. בתפקידו הבאים הוצב בפורט בראג ושימש סגן קצין אג"ם בפיקוד כוחות הצבא וסגן מפקד הדיוויזיה המוטסת ה-82.
ישראלים נעדרים שנכנסו לרצועת עזה
אברה מנגיסטו
ב-16 בינואר 2023, ארגון הטרור חמאס פרסם תיעוד של אברה מנגיסטו בו הוא אמר: "אני האסיר אברה מנגיסטו, עד מתי אני נמצא פה בשבי אני וחבריי, אחרי שנים ארוכות איפה המדינה ועם ישראל מגורלנו". הסרטון פורסם ביום שבו הרצי הלוי נכנס לתפקיד הרמטכ"ל ה-23 של מדינת ישראל . חמאס הוסיפו שהם "מדגישים את כישלונו של הרמטכ"ל היוצא אביב כוכבי". עוד הוסיפו "שעכשיו הרמטכ"ל הנכנס הרצי הלוי יצטרך להתמודד בנטל של הכישלון הזה".
צ'ארלס פלין
ביוגרפיה
פלין בעל תואר שני בלימודי אסטרטגיה ממכללת המלחמה של הצי ותואר שני בתכנון מבצעי ואסטרטגי מהאוניברסיטה לביטחון לאומי. הוא נשוי לקתלין ואב לשלושה.
ישראלים נעדרים שנכנסו לרצועת עזה
הישאם שעבאן א־סייד
בתחילת אפריל 2015 חצה עצמאית הישאם שעבאן א־סייד, צעיר בדואי תושב חורה החולה בסכיזופרניה, את הגבול עם רצועת עזה דרך המטעים של קיבוץ ארז. בעבר הוא חצה פעמיים את הגבול לרצועת עזה, והוחזר.
א־סייד שירת בצה"ל כמה חודשים ושוחרר משירותו. בשל כך, לדברי אביו, אנשי הרשימה המשותפת וההנהגה הבדואית בנגב אינן נרתמות לעזור לו, בנוסף לכך, אביו של א-סייד מתנגד לשחרור מחבלים תמורת בנו וטען כי "רק אם המדינה תפסיק את שחרור המחבלים, חמאס יישבר ויסכים לשחרר את השבויים בתנאים הגיוניים"..
ב-28 ביוני 2022 הוציא חמאס סרטון שלו בו הוא נראה שוכב על מיטה ער ומביט לכיוונים שונים תוך שהוא עם מסיכת חמצן. זאת לאחר שהחמאס הודיעו על הידרדרותו הבריאותית של אחד השבויים.
ג'ומעה אבראהים אבו ע'נימה
ב־12 ביולי 2016 חצה ג'ומעה אבראהים אבו ע'נימה, תושב ח'אשם זאנה (כפר בלתי מוכר בנגב ליד נבטים), בן 19 ובעל לקות נפשית, את הגבול עם רצועת עזה.
משפחתו סיפרה כי בשנים שלפני כן הוא סבל ממצב נפשי קשה ולא רצה ללמוד או לעבוד. במערכת הביטחון הישראלית הועלה חשד כי הצטרף לחמאס.
אלמוני בן 20
ב־30 ביוני 2017 חצה צעיר בן 20 שנולד בישראל לאב מעזה ואם ישראלית, את הגבול מישראל לרצועת עזה, ונאסף על ידי אדם המזוהה עם חמאס.
מקרים דומים בעבר
בסוף שנת 2009 נורה למוות יקיר בן מלך, תושב המרכז בן 34, על ידי מאבטחי משרד הביטחון כאשר ניסה לחצות את הגדר לתוך הרצועה במעבר ארז. קרוביו טענו כי היה לקוי בנפשו וכי שב ואמר כי ברצונו לשחרר את החייל החטוף שהוחזק באותם ימים ברצועת עזה, גלעד שליט.
בשנת 2010 חצה תושב חורה בעל לקות נפשית את הגדר בקפיצה באזור צפון הרצועה. האיש ניסה לפני כן להגיע לרצועת עזה, למצרים ולירדן. הוא הוחזר לישראל כעבור מספר שעות.
ניסיונות להחזרת הנעדרים
לאחר שנודע על כך שמנגיסטו חצה את הגבול לרצועת עזה, פנתה ישראל לחמאס בבקשה להשיבו לישראל מסיבות הומניטריות. חמאס נענה לבקשה והודיע כי בכוונתו להחזיר את "האתיופי" (כפי שכינו את מנגיסטו). בחלוף שבועות אחדים תואם מפגש למסירת מנגיסטו לחיילי צה"ל שימתינו לו בגדר הגבול. לאחר המסירה התברר שחמאס ניסה להונות את חיילי צה"ל בכך שמסר לידיהם מסתנן אריתראי ששהה ברצועת עזה. המתחזה האריתראי הוחזר לרצועת עזה. בהמשך טען חמאס כי אברה הועבר למצרים. עו"ד צבי ריש, המייצג את משפחת מנגיסטו, סיפר כי "הגיע אלינו מידע שראו את אברה בבית חולים בסיני."
בהמשך העביר חמאס מסרים שלפיהם הוא פועל על פי דת האסלאם בנוגע לאסירים שהוא מחזיק, אך אין מידע ממשי לגבי אברה מנגיסטו. כמו כן בחמאס טוענים כי אברה הוא חייל, אף על פי שלא שירת כלל בצה"ל. הגדרתו כחייל נועדה להגדיל את התמורה שחמאס מבקש מישראל, נוכח התנהלותה של ממשלת ישראל ומדיניותה בנוגע לחיילים חטופים.
שר הביטחון אביגדור ליברמן הצהיר כי ישראל תסייע לעזה כלכלית אם חמאס יבצע מספר צעדים, בהם השבת גופותיהם של החיילים אורון שאול והדר גולדין, והשבת שלושת האזרחים הנעדרים (מנגיסטו, שעבאן א־סייד ואבו ענימה).
קריאות להגברת המאמצים לשחרורו של אברה מנגיסטו מושמעות תדיר בהפגנות יוצאי אתיופיה, ושמו מוזכר לעיתים קרובות בקרב פעילי מחאת האתיופים, ומפעם לפעם נערכות הפגנות הקוראות לשחרורו.
מדיניות ממשלת ישראל בנושא הנעדרים
מסקנות הוועדה כללו ארבע מדרגות למחויבות המדינה לאזרחיה, בסדר יורד של חשיבות: יש הטוענים כי הישראלים הנעדרים שנכנסו לרצועת עזה נמצאים במדרגה הרביעית, הנמוכה ביותר, ובמקרים אלו, על פי המלצות הוועדה, המדינה לא צריכה לשחרר מחבלים. עם זאת, כשמדובר באנשים הלוקים בנפשם, רצונם אינו תמיד רצון חופשי.
What I Like About You (שיר)
What I Like About You הוא סינגל של התקליטן והמפיק המוזיקלי האנגלי, ג'ונאס בלו, בשיתוף פעולה עם הזמרת הדנית תרזה רקס. הסינגל יצא, על ידי פוזיטיבה רקורדס ווירג'ין EMI רקורדס, ב-22 במרץ 2019. השיר נכתב על ידי לנה דיסינג, פיטר בירנסקוב וג'ונאס בלו, והופק על ידי ג'ונאס בלו.
וידאו קליפ
הווידאו קליפ, שבויים על ידי גיל גרין, הועלה לחשבון היוטיוב של ג'ונאס בלו ב-26 באפריל 2019. נכון לספטמבר 2021, הווידאו קליפ נצפה למעלה מ-31 מיליון פעמים.
צעירה מדי לנשיקה
צעירה מדי לנשיקה (באנגלית: Too Young to Kiss) הוא סרט קומדיה אמריקאי משנת 1951 בצבעי טכניקולור של מטרו גולדווין מאייר עם ג'ון אליסון, ואן הפלין וגיג יאנג בתפקידים הראשיים.
ג'ון אליסון זכתה בפרס גלובוס הזהב לשחקנית הטובה ביותר - סרט קומדיה או מוזיקלי.
הסרט היה מועמד לפרס אוסקר לעיצוב ההפקה הטוב ביותר.
תקציר העלילה
אריק ויינרייט (ואן הפלין) הוא אמרגן ניו יורקי מוצלח ועשיר. רבים מתדפקים על דלתו אך הוא דוחה אותם. אחת מהם היא סינתיה פוטר (ג'ון אליסון) פסנתרנית בשנות העשרים שלה שלא מצליחה להתקבל אליו לראיון.
כשהיא חוזרת מדוכאת לדירתה היא רואה בעיתון מודעה על תחרות נגינה לכישרונות צעירים עד גיל 14 בה ישפוט אריק. היא מחליטה להתחפש לבת 14, שמה גשר בשיניים, גורבת גרבים לבנות, מסרקת שיער וחובשת כובע ונראית כבת 14. היא אומרת למארגני התחרות ששמה מולי פוטר וכאשר הם מסרבים להכניס אותה היא פורצת בצעקות ובבכי ומתקבלת לתחרות. אריק כבר עייף אבל נשאר להאזין לה. היא מנגנת בכישרון את אטיוד המהפכה של שופן ואריק מרגיש שיש לו ילדת פלא שיוכל להפיק ממנה רווח גדול.
הוא פורש עליה את חסותו. היא אומרת לו שהיא גרה עם אחותה הגדולה סינתיה ולא מגלה לו שיש לה חבר עיתונאי בשם ג'ון (גיג יאנג). אריק לוקח אותה למסעדה שם פוגש אותם במקרה פול והיא מציגה אותו כדודה. כאשר אריק יוצא לרגע ומבחין שהם מתנשקים הוא חובט בסנטרו ולוקח את "מולי" לביתו, שם תוכל להתכונן להופעות.
עם הזמן היא מתחילה להתאהב בו ופעם אחת הוא נושק לה אך נרתע. ג'ון לוחץ עליה להפסיק את ההתחזות ולהתחתן אתו. הוא מחליט לפרסם סקופ על התרמית שלה. לפני הקונצרט הגדול מתלבטת "מולי" אך לבסוף מופיעה. בינתיים מתפרסת הידיעה בכל העיתונים. אריק הנדהם מודיע לקהל כי הוא מצטער על התרמית ומציע להם בכל זאת להאזין לנגינתה של הפסנתרנית המחוננת סינתיה פוטר.
סינתיה מנגנת את הקונצ'רטו לפסנתר של אדוורד גריג וזוכה לתשואות הקהל. היא ממהרת לפגוש את ג'ון כדי לנסוע ברכבת להתחתן. אריק מגיע במהירות, עוצר את הרכבת וסינתיה מחליטה לבחור בו במקום ג'ון. אז היא מתנשקת עם אריק כאישה בוגרת.
קודי פרן
קודי פרן (באנגלית: Cody Fern; נולד ב-6 ביולי 1988) הוא שחקן קולנוע, טלוויזיה ותיאטרון אוסטרלי.
ביוגרפיה
פרן נולד בעיירה קרוס הדרומית (אנ') באוסטרליה המערבית. הוא התחנך בפנימייה מרדין קולג' (אנ') הממוקם בעיירה מרדין (אנ'), כ-260 ק"מ מזרחית לפרת', בירת אוסטרליה המערבית.
בשנת 2009 הוא סיים לימודי תואר ראשון עם הצטיינות במסחר מאוניברסיטת קרטין.
קריירה
בשנת 2012 פרן שיחק את התפקיד הראשי של אלברט בהפקה של התיאטרון המלכותי הלאומי למחזה "סוס מלחמה" שזכתה לשבחי הביקורות.
בשנת 2017 ביצע את הופעת הבכורה שלו בקולנוע בסרט "The Tribes of Palos Verdes" לצדה של ג'ניפר גארנר, שגילמה את אימו.
בשנת 2018, הוא פרץ לתודעה בשל גילום דמותו של דייוויד מדסון בסדרה "הרצח של ורסצ'ה: סיפור פשע אמריקאי" של רשת FX. מאוחר יותר באותה השנה שיחק בעונה השמינית של סדרת האימה האנתולוגית "אימה אמריקאית: אפוקליפסה". הוא הופיע גם בעונתה השישית והאחרונה של סדרת הדרמה "בית הקלפים" של נטפליקס בתור דאנקן שפרד. שיחק גם בסרט המלחמה הקנדי "הימים החשוכים הגדולים" לצדה של שרה גאדון.
בשנת 2019 המשיך לשחק בעונתה התשיעית של הסדרה "אימה אמריקאית: 1984".
בשנת 2021, לוהק לאחת הדמויות הראשיות בסדרת הדרמה האוסטרלית "Eden"; בתור אנדי דולן ושיחק בעונה העשירית של הסדרה "אימה אמריקאית 10" בדמותו של תור האמיץ.
בשנת 2022 שיחק פרן לצד מארק וולברג בסרט הדרמה הביוגרפי "האב סטו" בדמותו של הכומר ג'ייקוב.
בשנת 2023 תרם את קולו למשחק הווידאו "Star Wars Jedi: Survivor" כחלק מיקום מלחמת הכוכבים.
פורד מודל A
פורד מודל A (באנגלית: Ford Model A 1903–04) היא הדגם הראשון שבנה הנרי פורד עבור פורד אשר יוצרה בארצות הברית בין השנים 1903–1904.
בין השנים 1927–1931 יוצר דגם פורד מודל A (1931-1927) (אין קשר בין הדגמים מלבד לשם הדגם).
משיכת יתר (להקה)
עיקר הפעילות
הלהקה הוקמה בשנת 1987 על ידי חמישה מוזיקאים, חלקם כבר מרצים ומנהלים בבית הספר רימון, שהוקם שנתיים קודם לכן. הלהקה שאפה ליצור שפה מוזיקלית חדשה: ג'אז ישראלי, ושילבה את הג'אז המסורתי עם פיוז'ן, מוזיקה לטינית ומוזיקה ים - תיכונית.
פורד מודל A
יוצרו 1,750 יחידות.
משיכת יתר (להקה)
עיקר הפעילות
אלבומם הראשון, "התחלה מתוקה" יצא באביב 1989, ואף היה אלבום הג'אז הראשון בארץ שיצא בפורמט של דיסק. האלבום כלל קטעים מקוריים מעת חברי הלהקה, וזכה לשבחים וביקורות חיוביות רבות. הלהקה הופיעה, בין השאר, בפסטיבל הג'אז באילת מספר פעמים בשנים 1990, 1992 ו-1995.
ב-1992, הקליטו את האלבום "בריזה" אשר נגנז ולא יצא לאור, על אף שהשירים מתוכו נוגנו תכופות בהופעותיהם.
הלהקה התפרקה בסוף שנות ה-90, בעקבות רצונם של חבריה להמשיך הלאה ולהתקדם כל אחד בקריירה המוזיקלית שלו.
האיחוד
לקראת הפסטיבל, הוציאו אלבום כפול בשם Double Exposure, הכלל בדיסק הראשון את האלבום הגנוז ובשני את אלבום הבכורה.
רשימת שירים
להלן רשימת השירים שראו אור, לפי הסדר באלבום משנת 2016, Double Exposure. ישנם עוד מספר שירים אשר לא הוקלטו ויצאו לאור, אך בוצעו בהופעות חיות: Some Other Time, Engagement, Moment of Eternity.
תווך אופטי
תווך אופטי הוא תווך של חומר, שדרכו מתפשטים אור וגלים אלקטרומגנטיים אחרים. הפֶּרְמִיטִיבִיות ופֶּרְמֵאַבִּילִיּוּת של התווך מגדירים כיצד גלים אלקטרומגנטיים מתפשטים בו.
תכונות
לתווך האופטי יש עכבה פנימית, הניתנת על ידי
כאשר E_x ו H_y הם השדה החשמלי והשדה המגנטי, בהתאמה. באזור ללא מוליכות חשמלית, מקבלים:
לדוגמה, בחלל חופשי העכבה הפנימית נקראת עכבה אופיינית של ואקום, מסומנת Z 0, והיא
גלים מתפשטים בתווך במהירות, כאשר \nu הוא התדר ו \lambda הוא אורך הגל של הגלים האלקטרומגנטיים. ניתן גם להציג משוואה זו באופן הבא
כאשר \omega הוא התדר הזוויתי של הגל ו k הוא מספר הגל של הגל. בהנדסת חשמל, הסמל \beta, הנקרא קבוע פאזה, משמש לעיתים קרובות במקום k.
מקובל לסמן אתמהירות ההתפשטות של גלים אלקטרומגנטיים בחלל חופשי, מצב ייחוס תקני אידיאלי (כמו אפס מוחלט לטמפרטורה), על ידי c 0 המקים:
להקדמה כללית, ראה Serway לדיון על מדיה סינתטית, ראה Joannopoulus.
יחסי גרמניה–פלאו
יחסי גרמניה–פלאו הם היחסים הדיפלומטיים בין הרפובליקה הפדרלית של גרמניה לרפובליקה של פלאו. שתי המדינות חברות באו"ם.
סקירה כללית
הקשר הדו-צדדי הראשון בין שתי המדינות היה שלטונה של האימפריה הגרמנית על פלאו כחלק מהמושבה של גינאה החדשה הגרמנית בין השנים 1899–1914, שהשאיר עקבות בודדים על מדינת האי. אלה כוללים את שרידי מכרה פוספט ליד קורור שנקרא ערוץ גרמניה. יחסים דיפלומטיים בין המדינות כוננו ב-11 בנובמבר 1997.
יחסי סחר
הגורם הגדול ביותר ביחסים הכלכליים בין גרמניה לפלאו הוא תיירות אזרחי גרמניה לפלאו, במיוחד באזורי הצלילה. למעט זאת, חלקם של היבוא והיצוא ההדדי ביחסי סחר החוץ של גרמניה נותר מוגבל. מדיניות פיתוח המאמצים מצד הרפובליקה הפדרלית של גרמניה, אשר למעשה מתייחסים לפינוי מוקשים ממלחמת העולם השנייה או מיקרו-פרויקטים לניהול. יתר על כן, גרמניה תומכת בפיתוח של פלאו בעקיפין באמצעות תרומתה במהלך הסכם קוטונו.
המחאה נגד חוק האזרחות בהודו
המחאה נגד חוק האזרחות בהודו החלה ב-4 בדצמבר 2019 במדינת אסאם והתפשטה במהירות לכל מדינות הודו ולקהילות של הודים ברחבי העולם.
התיקון לחוק האזרחות, שנחקק באותה עת, מאפשר להעניק אזרחות לבני מיעוטים דתיים נרדפים שהיגרו להודו, למעט מוסלמים מהמדינות השכנות - פקיסטן, בנגלדש ואפגניסטן. מבקרי החוק טוענים כי הוא מערער את חוקת הודו, שהיא חילונית באופייה, על ידי סיווג האזרחות על בסיס דת, ומאפשר אפליה דתית כלפי מוסלמים. המפגינים דורשים לבטל את החוק, וכן את מרשם האוכלוסין הלאומי.
המחאה החלה בהתנגדות בלתי אלימה ושביתות רעב, אך הפכה לאלימה בתוך מספר ימים. בחלק ממוקדי ההפגנה שרפו והרסו מבני ציבור והשחיתו תחנות רכבת. בעקבות המהומות נרשמו גם מקרים רבים של אלימות משטרתית, שגם היא הפכה לאחד מנושאי המחאה. המשטרה עצרה אלפי מפגינים. במחאה נהרגו לפחות 65 מפגינים, רובם צעירים ובהם גם מספר קטינים וילדים.
רקע
החוק חל רק על בני הדתות המצוינות בו, ואינו כולל מוסלמים ובני דתות אחרות. כמו כן החוק אינו כולל קבוצות פליטים גדולות המתגוררות בהודו, בהן פליטים טמילים ממלחמת האזרחים בסרי לנקה, פליטי רדיפת הרוהינגיה במיאנמר, פליטים נפאלים מבהוטן ופליטים טיבטים שסבלו מרדיפה בסין.
המחאה נגד החוק
התיקון לחוק עורר מחאות אדירות בהודו. המחאה החלה במדינת אסאם ובמדינות צפון-מזרח הודו, בהן יש מתנגדים רבים להענקת אזרחות הודית לפליטים ולמהגרים, ללא קשר לדתם, מכיוון שהם חוששים מהפרת האיזון הדמוגרפי במדינה ומעלייה באבטלה. ההפגנות באסאם החלו בהתנגדות בלתי אלימה ושביתות רעב, והפכו לאלימות. המשטרה עצרה מעל ל-3,000 מפגינים.
לדברי מבקרי החוק, התיקון שהוצע אינו חוקתי, מכיוון שהוא מפר את סעיף 14 בחוקת הודו המבטיח שוויון לכלל התושבים. לטענתם החוק החדש מבקש להפוך את המוסלמים בהודו לאזרחים מדרגה שנייה. הפוליטיקאית ההודית טבלין סינג תיארה את החוק כ"חוק נירנברג הראשון בהודו".
החוק ספג ביקורת מצד ארגוני זכויות האדם, איגודי סטודנטים, וארגונים ליברליים, פרוגרסיביים וסוציאליסטים ברחבי הודו, בהם מפלגת הקונגרס הלאומי ההודי.
מניעי המחאה
לדברי יאשוואנט סינהה, שהיה בעבר שר האוצר של הודו, המחאה התעוררה על רקע שפל כלכלי שהודו חוותה, הכולל ירידה בקצב הצמיחה, הגדלת החוב של משקי הבית, אינפלציה גוברת, אבטלה ואי-שוויון כלכלי. ראגורם רג'אן, כלכלן הודי, ייחס את המצב הכלכלי לריכוזיות יתר של גופי השלטון תחת ראש הממשלה נרנדרה מודי.
באירועי המחאה מחו על מספר נושאים: התנגדות לתיקון חוק האזרחות, התנגדות למרשם האוכלוסין הלאומי, מחאה על המצב הכלכלי, ותמיכה באיגודי עובדים המתנגדים למדיניות הממשלה.
לצד אירועי המחאה הרבים התקיימו גם הפגנות תמיכה בממשלה ובחוק האזרחות, בקנה מידה קטן יותר.
דצמבר 2019
ב-10 בדצמבר הצעת החוק עברה בלוק סבהה, עם 311 קולות בעד ו-80 נגד. למחרת היא אושרה ברג'יה סבהה, הבית העליון של הפרלמנט, עם 125 קולות בעד ו-105 נגד. החוק אושר ונחתם על ידי נשיא הודו, והוסכם שהוא ייכנס לתוקף ב-10 בינואר 2020. ראשי הממשלה של המדינות מאדהיה פרדש, מערב בנגל, פנג'אב, צ'האטיסגאר וקרלה, הצהירו כי לא יאכפו את החוק במדינותיהם.
ב-12 בדצמבר שני מפגינים נהרגו בעיר גוואהטי. למחרת פרסמו ארצות הברית, הממלכה המאוחדת, ישראל, צרפת וקנדה אזהרת מסע לאזרחיהן המבקרים באזור צפון-מזרח הודו, שם התרחשו רוב ההפגנות. למעלה ממאתיים אלף תיירים ביטלו את הגעתם להודו, ועוד מאות אלפים קיצרו את שהותם במדינה בעקבות ההפגנות והמהומות האלימות במדינה.
מ-15 בדצמבר והלאה התרחבה המחאה לכלל המדינות בהודו, ומיליוני אנשים השתתפו בהפגנות. רוב המחאה הייתה התנגדות בלתי אלימה או סאטיאגרהא, ולצידה מחאות אלימות במספר מוקדים ועימותים עם המשטרה. במספר מקרים הותקפו המפגינים בנשק חם על ידי לאומנים הינדים.
למרות המחאה, ממשלת הודו אישרה ב-24 בדצמבר את פרויקט עדכון מרשם האוכלוסין הלאומי והקצתה עבורו תקציב בשווי של כחצי מיליארד דולר.
ינואר 2020
ב-8 בינואר 2020 ביטל ראש הממשלה נרנדרה מודי ביקור מתוכנן במדינת אסאם, אחד ממוקדי המחאה העיקריים.
ב-10 בינואר התיקון לחוק האזרחות נכנס לתוקף.
ב-11 בינואר הגיע מודי לעיר קולקטה לביקור רשמי. סמוך לנחיתת מטוסו בשדה התעופה של העיר נערכה בו הפגנת מחאה בת מאות אנשים.
ב-19 בינואר נערך בברלין מצעד מחאה נגד חוק האזרחות, שהחל בשער ברנדנבורג והסתיים בשגרירות הודו בעיר. במצעד השתתפו בני הפזורה ההודית בעיר.
ב-22 בינואר החל הדיון ב-144 עתירות נגד החוק שהוגשו לבית המשפט העליון של הודו. בית המשפט החליט שייערך דיון נפרד בנוגע למדינות אסאם וטריפורה, הסובלות מבעיית הסתננות.
ב-25 בינואר נערך מצעד מחאה בלונדון נגד חוק האזרחות, שהחל ברחוב דאונינג והסתיים בשגרירות הודו בעיר. במצעד השתתפו כ-2000 בני הפזורה ההודית בעיר וארגוני זכויות האדם.
ב-26 בינואר כ-7 מיליון איש בהודו השתתפו בשרשרת אנושית באורך של 590 קילומטר במחאה נגד החוק, מדרום מדינת קרלה ועד צפונה. המחאה אורגנה על ידי איחוד מפלגות השמאל של קרלה.
ב-31 בינואר, מנהיגי 14 מפלגות האופוזיציה בפרלמנט ההודי ענדו סרט שחור על הזרוע וקמו בהפגנתיות כמחאה על התיקון לחוק האזרחות ועל עדכון מרשם האוכלוסין.
פברואר-מרץ 2020
ב-1 בפברואר פרסם ארגון אמנסטי אינטרנשיונל הודעה לפיה התיקון לחוק האזרחות מפר באופן ברור את חוקת הודו ואמנות בינלאומיות בנושאי זכויות אדם, ומעניק לגיטימציה לאפליה דתית.
ב-23 בפברואר החלו מהומות אלימות נגד מוסלמים בצפון מזרח דלהי, שנמשכו מספר ימים. לאומנים הינדים תקפו מוסלמים והעלו באש בתי מגורים ומבני עסקים. במהומות נהרגו 53 איש, רובם מוסלמים.
הפסקת המחאה
המחאה נקטעה בשיאה עקב התפרצות מגפת הקורונה בהודו.
תגובות בינלאומיות
גינוי לתיקון חוק האזרחות פורסם על ידי 154 מחברי הפרלמנט האירופי, שהצהירו כי הוא "מסמן שינוי מסוכן לגבי האופן בו תיקבע האזרחות בהודו, והוא עלול ליצור את משבר הפליטים הגדול ביותר בעולם ולגרום לסבל אנושי עצום."
האספה הלאומית של פקיסטן הצהירה כי החוק מהווה אפליה דתית וכי הוא נוגד הסכמים והבנות שנחתמו בין הודו לבין פקיסטן, במיוחד אלו המגינים על הביטחון ועל זכויות המיעוטים בכל מדינה.
גינויים נוספים לחוק פורסמו במספר ערים בארצות הברית וקנדה. קהילות הודיות ערכו הפגנות נגד החוק בערים רבות בעולם, בהן אמסטרדם, ברלין, ברצלונה, הלסינקי, וושינגטון די. סי., ז'נבה, טוקיו, ניו יורק, סן פרנסיסקו, פריז וקייפטאון.
קורבנות
במחאה נהרגו לפחות 65 מפגינים, רובם צעירים ובהם גם מספר קטינים וילדים. בין ההרוגים מירי משטרתי נמנו 21 בני אדם במדינת אוטר פרדש, 3 בקרנטקה ו-5 באסאם. 53 בני אדם נוספים נהרגו במהומות בצפון-מזרח דלהי.
פראן קירבי
פרנצ'סקה "פראן" קירבי (באנגלית: Francesca "Fran" Kirby; נולדה ב-29 ביוני 1993), היא כדורגלנית אנגלייה, המשחקת בעמדת החלוצה בצ'לסי שבסופר ליג האנגלית ובנבחרת אנגליה. זכתה 5 פעמים באליפות הסופר ליג האנגלית ו-5 פעמים בגביע האנגלי, נבחרה פעם אחת לשחקנית השנה בליגה האנגלית ונכון ל-2022 היא הכובשת המובילה של צ'לסי בכל הזמנים.
קריירת מועדונים
קירבי נולדה ברדינג והחלה לשחק כדורגל כילדה קטנה בשכונה ומגיל 7 במועדון הכדורגל המקומי. היא שיחקה בקבוצות הגיל השונות ובהיותה בת 16 עברה לשחק בקבוצה הבוגרת של המועדון. קבוצת רדינג שיחקה בתקופה זו בליגה השנייה ובמשך 3 השנים ששיחקה בקבוצה הייתה קירבי הכובשת המצטיינת. לאחר אליפות העולם ב-2015 עברה לצ'לסי בסכום כסף שנחשב בזמנו לשיא בהעברת שחקנית כדורגל בין קבוצות באנגליה.
בשנת 2019 אובחנה כסובלת מדלקת קרום הלב והיה ספק אם תשוב לשחק בעתיד אך בסופו של דבר ולאחר היעדרות של שנה מהמשחק חזרה למשחק פעיל.
בעונת 2020/2021 זכתה עם צ'לסי בארבעת התארים המקומיים שחולקו באנגליה - אליפות, גביע, גביע הליגה ומגן הקהילה. הייתה זו הפעם הראשונה שקבוצה בריטית משיגה הישג זה. בנוסף, הגיעה צ'לסי בעונה זו לגמר ליגת האלופות לנשים שם הפסידה לברצלונה. בסוף העונה זכתה קירבי בתואר שחקנית השנה באנגליה והייתה מהמועמדות לתואר כדור הזהב לנשים.
בעונת 2021/2022 זכתה עם צ'לסי בדאבל נוסף.
בנבחרת
קירבי שיחקה בנבחרת אנגליה עד גיל 23 ולאחר מכן הפכה להיות השחקנית הראשונה מהליגה השנייה באנגליה שמזומנת לנבחרת אנגליה הבוגרת.
ב-2014 ערכה את הופעת הבכורה שלה בנבחרת הבוגרת במשחק ידידות מול שוודיה ואף כבשה שער במשחק זה. הייתה חלק מהסגל באליפויות העולם ב-2015 בה סיימה עם הנבחרת במקום השלישי והשתתפה עם נבחרת בריטניה באולימפיאדות טוקיו.
הקונגרס הציוני העולמי התשיעי
הקונגרס עמד בסימן המאבק בין הציונות המדינית בהובלת וולפסון לבין הציונות המעשית, שקנתה לה שביתה רחבה בשורות התנועה הציונית, שעליה נמנו דמויות בולטות בתנועה כמו מנחם אוסישקין והוועד האודסאי.
בקונגרס השתתפו לראשונה נציגי מפלגות הפועלים בארץ-ישראל.
רקע
ב-1908 התחוללה באימפריה העות'מאנית מהפכת הטורקים הצעירים.
רבים בתנועה הציונית חשבו תחילה כי הטורקים הצעירים יעניקו אוטונומיה ליהודים בארץ ישראל. אך עד מהרה, הזרם הלאומני של הטורקים הצעירים השיג את הבכורה, גילה יחס אנטי-ציוני מובהק, והתקוות התבדו.
הכנות לקונגרס
כהכנה לקונגרס הציוני, ארגנה תנועת הפועל הצעיר קונגרס פנימי בקרקוב
הווטרבויז
הווטרבויז (באנגלית: The Waterboys, כונתה בישראל גם בתרגום לעברית נערי המים) היא להקת פולק רוק סקוטית, שנוסדה באדינבורו ב-1983 בידי מייק סקוט (Mike Scott).
היסטוריה
בתחילת דרכה, סגנון הרוק של הווטרבויז כונה לעיתים "The Big Music" על שם אחד השירים באלבום השני. סגנון זה הגיע לשיאו באלבום השלישי של הלהקה, "This Is the Sea", שיצא ב-1985, והכיל גם את להיטה הגדול ביותר, "The Whole of the Moon".
ב-1986 עבר סקוט לדבלין, והחל להיות מושפע ממוזיקה עממית אירית. הלהקה, בהרכב חדש, יצאה למסע הופעות שבמסגרתו הופיעה גם בישראל. הופעה שתוכננה להיות בבנייני האומה בוטלה עקב מיעוט הכרטיסים שנמכרו; הווטרבויז לא ויתרו, ואלתרו במקום זאת הופעה אקוסטית מחוץ לאולם.
אלבומם הבא של הווטרבויז, Fisherman's Blues, יצא ב-1988. סגנון הפולק של האלבום היה שונה מאוד מאלבומיהם הקודמים. למרות שלא יצאו ממנו להיטים, הפך אלבום זה לנמכר ביותר בתולדות הלהקה.
ב-1993, לאחר שני אלבומים נוספים, הווטרבויז התפרקו וסקוט יצא לקריירת סולו. בשנת 2000 חידש סקוט את הלהקה. אחד התקליטים הבולטים שלה בגלגולה החדש היה An Appointment With Mr. Yeats, אלבום של שירים למילותיו של המשורר האירי ויליאם בטלר ייטס.
הרכב הלהקה התחלף לאורך השנים, כשסקוט הוא החבר היחיד שהיה קבוע לאורך כל שנות קיומה. חברים בולטים בלהקה היו: מלבדם היו בלהקה בתקופות שונות נגנים רבים, כשחלקם מצטרפים לתקופות קצרות יחסית (כגון אלבום או סיבוב הופעות יחד). בסך הכל מונה רשימת הנגנים בווטרבויז בעבר ובהווה 87 נגנים (נכון ל-2020).
AOA
AOA (בעברית: איי או איי) היא להקת קיי-פופ קוריאנית, שהוקמה בשנת 2012 והוחתמה לראשונה בחברת התקליטים FNC אנטרטיינמנט. אלבום הבכורה שלה Ace of Angels, יצא לאור בשנת 2015 וזכה להצלחה רבה תוך שכבש את פסגת מצעד האלבומים של קוריאה הדרומית. האלבום נמכר בלמעלה מ-25,256 עותקים ביפן.
בשנת 2016, הוציאה הלהקה את אלבומה השני Runway, שזכה להצלחה גם כן. בשנת 2017, הוציאה את אלבומה השלישי Angel's Knock, שנמכר בעשרות אלפי עותקים בקוריאה הדרומית, יפן ושאר רחבי העולם. האלבום דורג בשלל מצעדי אלבומים שונים.
קריירה
אלבום הבכורה של הלהקה Ace of Angels, יצא לאור בשנת 2015. אלבום האולפן השני שלה Runway, יצא לאור שנה לאחר מכן, תוך שהצליח להיכנס אל מצעד האלבומים הרשמי של יפן, שם התברג במקום החמישי. אלבום האולפן השלישי שלה Angel's Knock, יצא לאור בשנת 2017. במהלך הקריירה שלה, הוציאה הלהקה שלל מיני-אלבומים מצליחים כמו Short Hair, Like a Cat, Heart Attack, Good Luck ו-Bingle Bangle.
בשנת 2019, הוציאה את המיני-אלבום השישי שלה, New Moon. בין להיטיה של הלהקה ניתן למנות את "Miniskirt", שנמכר בלמעלה מ-1.3 מיליון עותקים בקוריאה הדרומית, את "Short Hair", שנמכר בלמעלה מ-1.2 מיליון עותקים במדינה, את "Like a Cat", שנמכר בלמעלה מ-1.2 מיליון עותקים במדינה,  וכולי. בשנת 2019, הוציאה את אחד משיריה המצליחים ביותר "Come See Me", שדורג במקום השמיני במצעד שירי העולם הדיגיטליים של בילבורד.
ג'וי (סרט)
ג'וי (אנגלית: Joy) הוא סרט קולנוע אמריקאי מ-2015. הסרט מבוסס על סיפור ההצלחה של ג'וי מנגנו, אשת עסקים אמריקאית.
הסרט נכתב ובוים על ידי דייוויד או. ראסל, ומככבים בו השחקנים ג'ניפר לורנס, רוברט דה נירו, אדגר רמירס ובראדלי קופר. הסרט הופץ על ידי פוקס המאה ה-20 והוקרן לראשונה ב־25 בדצמבר 2015.
עלילה
ג'וי אהבה לייצר דברים כבר מילדותה. סבתה מימי עודדה אותה שתמשיך לרדוף אחרי חלומה. ג'וי חשבה שיש אנשים שהתעשרו בזכות רעיונות שהיא חשבה עליהם קודם ולא יכלה להביא אותם לידי ביצוע.
למרות חלומה והרצון ליצור דברים, ג'וי לבסוף נאלצה להתפשר. היא עבדה כדיילת קרקע בחברת תעופה וגרה יחד עם אימה טרי, שמאז שהתגרשה נשארת כל היום במיטה וצופה באופרות סבון. בנוסף, במרתף הבית מתגורר בעלה לשעבר של ג'וי, טוני - זמר לטיני כושל, אשר להם שני ילדים משותפים. החיים מסתבכים יותר כאשר אביה של ג'וי נאלץ לעבור לגור גם הוא במרתף, לאחר שהחברה שלו נפרדה ממנו. האב הוא בעל מוסך לתיקוני רכב, אשר אחותה למחצה של ג'וי, פגי, מנהלת אותו יחד עם אביה וג'וי עוזרת להם עם הנהלת החשבונות. היחסים בין ג'וי לפגי מוזרים ולא מובנים. למרות היותה מרוששת, היא הייתה הדמות המרכזית במשפחתה, דמות שכולם פונים אליה בשעת משבר.
בדיוק כאשר ג'וי מרגישה שחלומה ליצור דברים הולך ומתרחק, עולה בראשה רעיון ליצור סחבה חדשה אשר ניתנת לסחיטה מהירה ופשוטה. זאת, באופן מקרי וגם בעזרת חברתו החדשה של אביה, שהיא אלמנה עשירה. הפעם ג'וי לא מוותרת, ובעזרת משפחתה הלא מתפקדת וכנגד כל הסיכויים מצליחה לייצר את המוצר.
אבל כמו כל דבר בחייה של ג'וי, גם פה היא מגלה שהדברים לא תמיד מתרחשים כפי שהיא חלמה. בתחילת הדרך, ג'וי לא מצליחה למכור אף לא מגב אחד, כאשר היא מנסה בכוחות עצמה לשווק את המוצר. למזלה, בעלה לשעבר בא עם הצעה לפרסם את המוצר ברשת טלוויזיה בסגנון ערוץ הקניות. המהלך משתלם, והמוצר מתחיל להיות מוכר ונדרש בכל רחבי הארץ.
חוסר ניסיונה של ג'וי בעולם העסקים והאמון שנתנה באנשים סביבה כמעט וטירפד לה את כל הפרויקט. ג'וי מגלה שיצרן חלקי המוצר הונה אותה וניסה לייצר מגב דומה, והגרוע מכל - בני משפחתה ניסו לפעול מאחורי גבה כנגד האינטרס שלה ואף לתבוע ממנה רווחים (כביכול בתמורה לחלקם בפרויקט) - אך הם כשלו בכך.
למרות כל זאת, ג'וי לא מוותרת ומצליחה להתרומם ולהקים חברה מצליחה, אשר דוגלת בעזרה לאנשים דלי אמצעים אך בעלי רעיונות גדולים. למרות כל התביעות והמריבות, ג'וי עדיין שומרת על קשר עם אביה ואחותה למחצה, ובעלה לשעבר עדיין משמש כיועץ בחברתה. הסרט מסתיים בכך שג'וי עוזרת לאמא צעירה לפתח מוצר חדש בהמצאתה.
הפקה, צילום וליהוק
בינואר 2014 הכריז דייוויד או. ראסל שהפרויקט הבא שלו יהיה סרט דרמה על ממציאה אמריקנית בשם ג'וי מנגנו, אמא חד הורית לשלושה ילדים מלונג איילנד.
ליהוק
את התפקיד הראשי התאים ראסל לשחקנית ג'ניפר לורנס. הסרט שגואן דייוויס וגואן פוקס הפיקו ביחד עם דייוויס אנטרטיינמנט בעבר וביחד עם קן מוק פוקס שהם בעלי זכויות ההפצה. בנובמבר 2014 ראסל אמר "שזו הייתה הזדמנות לעשות סרט שגם ג'ניפר לורנס וגם אני לא עשינו בעבר". הוא גם הצהיר שהוא רוצה להוסיף לצוות את רוברט דה נירו וליצור תפקיד לבראדלי קופר אשר יופיעו בסרט.
לבסוף, רוברט דה נירו שיחק את תפקידו של אביה של ג'וי. בתחילת דצמבר 2014 הוכרז רשמית כי בראדלי קופר ישמש כשחקן נוסף, וישחק את מנהל הערוץ שנתן למגב את הדחיפה ה"מטאורית" שלו. בהמשך אותו חודש גויס אדגר רמירז לתפקיד טוני מירנדה, בעלה לשעבר של ג'וי.
צילומי הסרט
הצילומים החלו בפברואר 2015, לאחר שרוברט דה נירו סיים לצלם סרט אחר בכיכובו. הצילומים היו אמורים להתחיל ב-9 בפברואר 2015 בבוסטון, מסצ'וסטס. בעקבות סופת שלגים, הצילומים נדחו בכעשרה ימים, עברו לעיר וולימנגטון, מסצ'וסטס, ונמשכו שם עד 26 בפברואר 2015. הצילומים העיקריים החלו ב-16 בפברואר 2015 בבוסטון, מסצ'וסטס (זהו סרטו השלישי של ראסל המצולם באזור זה).
במהלך צילומי הסרט, ב-27 בפברואר 2015, לורנס פרסמה בעמוד הפייסבוק שלה הכחשה לשמועות על מריבות בינה לבין ראסל.
לאחר שהסתיימו הצילומים בווילמנגטון, ההפקה עברה לצפון ריידינג, שם הצילומים נערכו מ-2 במרץ עד ל-12 במרץ 2015. הסרט יצא לאקרנים ב-25 בדצמבר 2015.
הכנסות וביקורות
הסרט ג'וי זכה לביקורות מעורבות. אתר "סינמה סקור" דירג את הסרט בדרגה B+ מתוך סולם של A ל F.
פסקול
הבמאי, דייוויד או. ראסל, נוהג לייחס חשיבות גבוה לפסקולים של סרטיו. בפסקול הסרט ג'וי, בחר הבמאי לשלב מספר סוגי מוזיקה, מאת המוזיקים נט קינג קול, אלה פיצ'ג'רלד ופרנק וננסי סינטרה. בפסקול הסרט משולבות מוזיקת ג'אז, מוזיקה לטינית ומוזיקת רוק אנד רול.
רשמית השירים
1) “I Feel Free” – Cream